Samsung viser “kunstigt menneske” frem på CES

Der er kun en uge til eletronikmessen CES løber af stabelen i Las Vegas og Samsung er begyndt at tease for et ”kunstigt menneske”, der skal vises frem under messen. Neon hedder produktet, der ifølge Samsung ikke bare er endnu en digital assistent, men noget helt andet, som vi aldrig har set før.

Samsung holder kortene tæt ind til kroppen, men sender teasere ud på de sociale medier, ligesom der er oprettet en hjemmeside på neon.life. Neon blev første gang omtalt i midten af december, hvor chefen for Samsung Technology and Advanced Research Labs (STAR Labs), Pranav Mistry, lækkede sin begejstring for “produktet” på Twitter:

For past few years, I have been working on something exciting. FOLLOW @neondotlife to learn more. Please SHARE and ask your friends to join, too. https://t.co/m3DEbTqqYe pic.twitter.com/jaWgALTzj4
— Pranav Mistry (@pranavmistry) December 16, 2019

Samsung lancerede herefter en række postere med spørgsmålet, ”har du nogensinde mødt en Artificial?” (kunstig), hvorefter der gik rygter om, at Neon ville være endnu en digital assistent. Det skød Samsung dog selv ned i et tweet, hvor de fortæller, at det hverken handler om Bixby eller ”noget man har set tidligere”.

Honored to have so much coverage even before we unveil. But contrary to some news, NEON is NOT about Bixby, or anything you have seen before. #NEON is coming to #CES2020, so stay tuned! @neondotlife
— NEON (@neondotlife) December 26, 2019

Sidst men ikke mindst har Samsung tweetet tre kryptiske ord: Neon = Artificial Human. Men præcis hvad Samsung har i ærmet må vi vente med at se til den 8. januar, hvor det mystiske produkt bliver officielt præsenteret.

Gode gæt på, hvad Neon er, modtages med kyshånd i kommentarfeltet nedenfor.

NEON = ARTIFICIAL HUMAN
— NEON (@neondotlife) December 27, 2019

Samsung viser “kunstigt menneske” frem på CES